ABC Bakal Singkirkan Inhumans Dari Rancangan Mereka?
Tidak dinafikan, siri televisyen Inhumans mendapat respond yang cukup negatif dari peminat siri Marvel dan juga pengkritik. Dengan hanya mendapat 10% rating dari Rottentomatoes dan 5.2/10 dari laman web IMDb, ia sudah cukup merumuskan bahawa Inhumans adalah siri Marvel paling teruk dibelakang Iron Fist. Menurut sumber dari comicbookmovie.com (via SpoilerTV) ABC dilaporkan secara senyap-senyap membuang bahagian Inhumans dari laman web mereka dan dikatakan akan membatalkan perancangan mereka untuk membikin musim kedua siri Inhumans itu Walaupun tidak diumumkan secara rasmi, tindakan ABC mengundang spekulasi bahawa musim kedua Inhumans bakal berkubur selepas rancangan itu tidak mendapat sambutan dari penonton terutamanya peminat Marvel. Malah tayangan siri tersebut di pawagam IMAX dianggap bencana kerana gagal menarik peminat. Ada dikalangan pembaca Kakimuvee yang meminati siri televisyen Marvel ini? kongsikan pendapat anda jika musim kedua siri sah tersebut dibatalkan.